《十月七日舟发枞阳》
明代·陶安

巡官率兵卫，父老拜溪亭。过鸟云间白，高天雨后青。

两篙撑雪浪，几曲转沙汀。芦苇风摇荡，寒声枕上听。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。